Straffeloven

Lov om straff (straffeloven) Se også Odelstingets lovvedtak 26. april 2005 (Besl. O. nr. 63 (2004–2005)). er en norsk lov som ble sanksjonert 20. mai 2005, og trådte i kraft ti år senere, 1. oktober 2015.regjeringen.no Ny straffelov i kraft fra 1. oktober 2015 13.03.2015 Den avløste Almindelig borgerlig Straffelov fra 1902.

Arbeidet med å skrive loven ble startet av Justisdepartementet i 1978. Loven ble sanksjonert 20. mai 2005, men lovens andre del med straffebudene var ikke på plass før i 2009. Deretter tok det seks år før loven trådte i kraft. Utsettelsen av ikrafttredelsen skyldtes at Politi- og lensmannsetatens  IT-systemer hadde vansker med å håndtere store endringer. Den 13. mars 2015 kunngjorde Erna Solbergs regjering at den hadde foreslått for Stortinget at loven skulle tre i kraft 1. oktober 2015. Loven ble satt i kraft av egen ikrafttredelseslov.Lov om ikraftsetting av straffeloven 2005 (straffelovens ikraftsettingslov) av 19. juni 2015 nr. 65. Lovdata.no

Loven er inndelt i tre deler:

 Første del gir bestemmelser om lovens virkeområde, legaldefinisjoner, grunnvilkår for straffeansvar og foretaksstraff, inndragning, foreldelse, de strafferettslige reaksjonene (fengselsstraff, forvaring, samfunnsstraff, ungdomsstraff, bot og rettighetstap), utsettelse og frafall av straffeutmåling, overføring til tvungent psykisk helsevern og tvungen omsorg.
 Annen del omtaler de straffbare handlingene.
 Tredje del inneholder sluttbestemmelser om ikraftsetting av loven og endringer i andre lover.

 Innhold 
Nytt i straffeloven av 2005 er blant annet
 opphevelse av skillet mellom forbrytelser og forseelser
 en generell regel som sier at også medvirkning straffes, tidligere var medvirkning kun straffbart hvis det enkelte straffebudet bestemte det
 skyldformene forsett og uaktsomhet er definert
 ordningen med straffskjerpelse ved uforsettlige (uaktsomme) følger til en forsettlig handling (ran med døden til følge, legemsbeskadigelse med døden til følge) endres, slik at skyldkravet culpa levissima (straffeloven 1902 § 43, lett uaktsomhet, det vil si kunne ha innsett følgen) erstattes med et krav om simpel (vanlig) uaktsomhet (burde ha innsett følgen), uaktsomme følger kan tillegges vekt ved avgjørelsen av om handlingen er grov

 Forarbeidene til ny straffelov 
Regjeringen og Stortinget behandlet ny straffelov i tre omganger, i tillegg ble det vedtatt en egen lov om ikrafttredelse av loven:

 Ot.prp. nr. 90 (2003–2004) Om lov om straff (straffeloven), Innst. O. nr.72 (2004–2005) Innstilling fra justiskomiteen om lov om straff (straffeloven). Vedtatt som lov 20. mai 2005 nr. 28.Lov om ikraftsetting av straffeloven 2005 (straffelovens ikraftsettingslov)

 Ot.prp. nr. 8 (2007–2008) om lov om endringer i straffeloven 2005 (skjerpende og formildende omstendigheter, folkemord, rikets selvstendighet, terrorhandlinger, ro, orden og sikkerhet, og offentlig myndighet), Innst. O. nr. 29 (2007–2008) fra justiskomiteen. Vedtatt som lov 7. mars 2008 nr. 4.Lov om endringer i straffeloven 20. mai 2005 nr. 28 mv. (skjerpende og formildende omstendigheter, folkemord, rikets selvstendighet, terrorhandlinger, ro, orden og sikkerhet, og offentlig myndighet)

 Ot.prp. nr. 22 (2008–2009) om lov om endringer i straffeloven 2005 (sluttføring av spesiell del og tilpasning av annen lovgivning), Innst. O. nr. 73 (2008–2009). Vedtatt som lov 19. juni 2009 nr. 74.https://lovdata.no/dokument/LTI/lov/2009-06-19-74

Den nye straffeloven ble satt i kraft av en egen ikrafttredelseslov, lov 19. juni 2015 nr. 65.Lov om ikraftsetting av straffeloven 2005 (straffelovens ikraftsettingslov) Straffeloven trådte i kraft 1. oktober 2015. Straffeloven kapittel 16 Folkemord, forbrytelse mot menneskeheten og krigsforbrytelse trådte i kraft allerede 7. mars 2008.Kgl. res. 7. mars 2008 nr. 225 om delvis ikraftsetting av lov 20. mai 2005 nr. 28 om straff (straffeloven)

Straffeloven av 2005 bygger på delutredninger fra Straffelovkommisjonen. Kommisjonen må ikke forveksles med Straffelovrådet, som fortløpende har utredet store og små endringer i straffeloven. Kommisjonens delutredninger er nummerert med romertall:

 I  NOU 1983: 57 Straffelovgivningen under omformingNOU 1983: 57

 II NOU 1984: 31 Straffelovgivningens stedlige virkeområde,NOU 1984: 31 underutvalg

 III  NOU 1989: 11 Straffansvar for foretak,NOU 1989: 11 endringer gjennomført i 1902-loven ved lov 20. juli 1991 nr. 66,Lov om endringer i straffeloven m.m. (straffansvar for foretak) i kraft 15. oktober 1991Ikrafttredelse av lov av 20. juli 1991 nr. 66 om endringer i straffeloven m.m. (straffansvar for foretak)

 IV NOU 1990: 5 Strafferettslige utilregnelighetsregler og særreaksjoner,NOU 1990: 5 underutvalg; endringer gjennomført i 1902-loven ved lov 17. januar 1997 nr. 11Lov 17. januar 1997 nr. 11 om endringer i straffeloven mv. (strafferettslige utilregnelighetsregler og særreaksjoner) og lov 15. juni 2001 nr. 64Lov om endringer i straffeloven og i enkelte andre lover (endring og ikraftsetting av strafferettslige utilregnelighetsregler og særreaksjoner samt endringer i straffeloven §§ 238 og 239)

 V NOU 1992: 23 Ny straffelov – alminnelige bestemmelserNOU 1992: 23

 VI NOU 1997: 23 Seksuallovbrudd, underutvalg; endringer gjennomført i 1902-loven ved lov 11. august 2000 nr. 76, straffeloven kap. 19

 VII NOU 2002: 4 Ny straffelov, høring

 VIII NOU 2003: 18 Rikets sikkerhet, underutvalg

 Litteratur 
 Magnus Matningsdal Nytt i ny straffelov Universitetsforlaget 2015 ISBN 9788215023939

Referanser

Eksterne lenker
 Loven hos Lovdata
 Oversikt over forarbeidene til straffeloven 2005 hos Universitetsbiblioteket i Oslo.

Kategori:Norske lover
Kategori:Norsk strafferett
Kategori:Straffelover
Kategori:Lover av 2005
Kategori:2005 i Norge
Kategori:2015 i Norge